<p class="system-pagebreak"><strong>Мониторингот на јавните набавки во земјава покажува низа слабости кои укажуваат на договарање меѓу институциите и понудувачите </strong></p>
<p class="caption">Денес, 27 декември 2021 година, Центарот за граѓански комуникации (ЦГК) го објави <a href="images/stories/36m.pdf" target="_blank">Извештајот од редовниот мониторинг на јавните набавки спроведени во периодот од јануари до јуни 2021 година.</a> Клучните наоди од мониторингот вклучуваат:</p>
<p class="caption">- Иако незадолжителна, електронската аукција била применета во 91 % од јавните набавки што упатува на тоа дека е-аукцијата се користи како механизам за манипулации и корупција.</p>
<p>- Честото совпаѓање на вредноста на доставените понуди со проценетата вредност на тендерите, која не е јавно објавена, упатува на претходно договарање меѓу институциите и понудувачите.</p>
<p>- Постојат примери на нееднаков однос кон понудувачите, како и случаи на ограничување на конкуренцијата. - На секој четврти тендер е доставена една или ниту една понуда.</p>
<p class="caption">- Поништувањето на тендерите останува исклучително високо и изнесува 26 %.</p>
<p class="caption">- Во првото полугодие од 2021 година, преку нетранспарентната постапка со преговарање без објавување оглас се склучени договори во вредност од 7,9 милиони евра.</p>
<p class="caption">- Овие слабости се присутни на тендерите кои ги спроведуваат институциите и на национално и на локално ниво.</p>
<p class="caption">Годишната програма на Центарот за граѓански комуникации е поддржана од програмата Цивика Мобилитас, која е проект на Швајцарската агенција за развој и соработка (СДЦ) кој го спроведуваат НИРАС од Данска, Македонскиот центар за меѓународна соработка (МЦМС) и ФЦГ Шведски развој АБ (ФЦГ Шведска).</p>