<p><img src="images/stories/img_8190.jpg" border="0" width="265" height="177" style="float: left; border: 0px none; margin: 2px;" /> КАВАДАРЦИ, 5.11.2013 - Проектот на УСАИД за пристап на микропретпријатијата до јавните набавки започнува серија работни состаноци со претставниците на договорните органи од општините од Вардарскиот и Источниот регион во однос на примената на Препораките за олеснување на пристапот на малите и микропретпријатијата до јавните набавки. Првиот од серијата состаноци се одржа со претставниците на договорните органи од општина Кавадарци на 5.11.2013 год. (вторник) во салата на општина Кавадарци.</p>
<p>За време на состанокот се разговараше за примената на препораките, позитивните аспекти од нивното спроведување и за потешкотиите со кои се соочуваат договорните органи за време на спроведување на јавните набавки.</p>
<p><img src="images/stories/img_8196.jpg" border="0" width="304" height="204" style="float: right;" /><a href="http://zanabavki.mk/wp-content/uploads/2013/05/preporaki-za-mikropretprijatija-web.pdf">Препораките за олеснување на пристапот на малите и микропретпријатијата  до јавните набавки</a> се дел од активностите во рамките на проектот чија  цел е да обезбеди поголемо учество на овие претпријатија на пазарот на  јавни набавки, придонесувајќи кон нивниот поодржлив развој и подобро  искористување на нивните потенцијали за создавање на работни места, раст  и иновации. Од друга страна, за договорните тоа значи можност за  добивање на подобра вредност за потрошените пари.</p>
<p><a href="http://www.zanabavki.mk">Проектот на УСАИД за пристап на микропретпријатијата до јавните набавки</a> го спроведува Центарот за граѓански комуникации во партнерство со невладините Фокус од Штип и ЕХО од Штип. Проектот се спроведува во 21 општина и опфаќа повеќе од 200 договорни органи и околу 300 микропретпријатија.</p>