<p><strong>РАСТЕ ОТФРЛАЊЕТО НА ПОНУДИТЕ НА ФИРМИТЕ НА ТЕНДЕРИТЕ; СЕКОЈ ТРЕТ ТЕНДЕР СЕ ПОНИШТУВА </strong></p>
<p><a href="images/stories/izvestaj35mk.pdf" target="_blank"><img src="images/stories/slika35.jpg" border="0" width="300" height="343" style="border: 0px none;" /></a></p>
<p>Денес, 28 јуни 2021 година, Центарот за граѓански комуникации (ЦГК) го објави <a href="images/stories/izvestaj35mk.pdf" target="_blank">Извештајот од мониторингот на јавните набавки за периодот јули-декември 2020 година</a>, како и резултатите од анкетата на фирмите за нивното искуство при учеството на тендерите.</p>
<p>Од мониторингот на јавните набавки:</p>
<p>» Поништувањата на тендерите стигнаа до 33 %, што е највисоко ниво во последните неколку години. Најмногу поради немање понуди или поради неприфатливи понуди.</p>
<p>» Во пораст е отфрлањето на понудите на фирмите на тендерите поради проблеми со документацијата или со понудените предмети на набавка.</p>
<p>» Контролирани се само 1 % од тендерите во земјава и во секој петти контролиран тендер се пронајдени неправилности.</p>
<p>» Конкуренцијата кај локалните тендери останува значително пониска отколку кај тендерите на институциите на национално ниво.</p>
<p>» Во жалбената постапка се намалува уделот на уважени жалби од фирмите, а расте уделот на одбиени жалби.</p>
<p>Од овогодишната анкета на фирмите:</p>
<p>» Проблем број еден во јавните набавки за 77 % од фирмите е ’најниската цена‘ како критериум за избор на најповолната понуда.</p>
<p>» Дека фирмите се договараат на тендерите сметаат 60 % од испитаните фирми.</p>
<p>» 47 % од фирмите сметаат дека има корупција во јавните набавки.</p>
<p>» 47 % од фирмите не се жалат на тендерите поради недоверба во Државната комисија за жалби по јавни набавки.</p>
<p>» Фирмите го оценуваат процесот на јавни набавки во земјава со просечна оценка од 2,8 (на скалата од 1 до 5), што е исто како лани.</p>
<p>» Доминантни 60 % од фирмите велат дека корона-кризата влијаела негативно врз нивното учество на тендерите.</p>
<p> </p>
