<p>СКОПЈЕ, 7 февруари 2018 година – Центарот за граѓански комуникации денеска го објавува <a href="https://www.dropbox.com/s/illuo3wufpl5o5r/Ingeks_17_MK.pdf?dl=0" target="_blank">Индексот на рационалност бр. 17</a> во кој се споредени цените по кои се купувани зимски и летни работни униформи што се дел од личната заштитна опрема (ХТЗ-опрема) кај комуналните претпријатија, потоа цените за набавка на кломпи, кои како работни обувки најчесто ги купуваат детските градинки, следува одржување хигиена во внатрешни работни простории во различни државни институции и системи за инфузија кои ги купуваат здравствените установи. Најголемата разлика во цената е евидентирана во набавката на летните работни униформи, а најмала во набавката на системите за инфузија.</p>
<p>Сумарно, индексот на рационалност ги даде следните сознанија:</p>
<ul>
<li><strong>летните работни униформи </strong>комуналните претпријатија ги купувале по цени од 424 до 2.773 денари, со што највисоката цена е за 554% повисока од најниската; </li>
<li><strong>зимските работни </strong><strong>униформи </strong>од страна на комуналните      претпријатија се купувани по цени од 1.124 до 4.602      денари, со што највисоката цена е      за дури 309% повисока од      најниската; </li>
<li><strong>работните обувки – кломпи </strong>се купувани по цени од 718 до      2.183 денари, со што највисоката цена е за 204% повисока од најниската;</li>
<li><strong>одржувањето на хигиената во      внатрешните работни површини</strong> ги чинела државните институции од 30 до 103 денари за      еден метар квадратен месечно, со што највисоката цена е за 243% повисока      од најниската цена и </li>
<li><strong>системите за инфузија </strong>се купувани од страна на      здравствените институции по цени од 5,78 до 9,98 денари за еден систем, со      што највисоката цена е за 73% повисока од најниската.</li>
</ul>
<p>Во изработката на индексот на рационалност беа вклучени 48 институции на национално и на локално ниво, коишто за овие набавки спровеле 53 тендери во текот на 2016 и во 2017 година. Извештајот од Индексот на рационалноста е достапен <a href="https://www.dropbox.com/s/illuo3wufpl5o5r/Ingeks_17_MK.pdf?dl=0" target="_blank">овде</a>. Повеќе информации на (02) 3213-513 или на <a href="mailto:center@ccc.org.mk">center@ccc.org.mk</a>.</p>
<p>Индексот на рационалност е изработен во рамките на Програмата за поддршка на граѓанското општество – Цивика Мобилитас. <em></em></p>