<p><a href="http://www.ccc.org.mk/images/stories/mediumsko_izvestuvanje_za_korupcija_vo_rm_final.pdf" target="_blank" title=" Мониторинг на медиумското известување за корупција во Македонија (.pdf)">Мониторинг на медиумското известување за корупција во Македонија (.pdf)</a></p>
<p>Предмет на директен мониторинг беа написите за корупција објавени од 1 јануари до 31 декември 2008 година во пет дневни весници (Дневник, Вечер, Време, Утрински весник и Факти*). Предмет на анализа во рамките на овој проект се збирните резултати од мониторингот, а не резултатите на кој и да е одделен весник.<br /><br />Во мониторингот беа вклучени написите кои се однесуваат на корупција, корупциски практики, обвинувања и сомничења за корупција, злоупотреба на јавни средства, како и преземените анти-корупциски мерки, активности и политики. Мониторингот се спроведе во периодот јануари-мај 2009 година. Објавените написи и нивната содржина, меѓудругото, се анализираа од следниве аспекти:<br /><br /></p>
<ul>
<li> Страница на која е објавен текстот;</li>
<li> Големина на текстот;</li>
<li> Најава на текстот на насловната страница;</li>
<li> Илустрации на текстот;</li>
<li> Автор на текстот;</li>
<li> Жанровска припадност на текстот;</li>
<li> Број, статус, официјалност и локација на изворите во текстот;</li>
<li> Фер и балансиран пристап;</li>
<li> Повод за написот;</li>
<li> Областа во која е примерот на корупција;</li>
<li> Актот на корупција;</li>
<li> Поседување на документи и докази за потврда на тврдењето за корупција,</li>
<li> Припадност на актерот на корупција (сегашна или поранешна власт).</li>
</ul>
<p><br />Имајќи ги предвид опфатот, обемот и начинот на мониторирање, станува збор за единствен од овој вид и досега најопфатен и најдлабочински мониторинг што е спроведен во земјава кој нуди релевантни квантитативни и квалитативни показатели за начинот на кој медиумите информираат за корупцијата.</p>