<p><strong>СТАРИТЕ НАВКИ – ПОСИЛНИ ОД НОВИОТ ЗАКОН ЗА ЈАВНИТЕ НАБАВКИ </strong></p>
<p><span style="font-size: small;">Денес, 30 декември 2019 година, Центарот за граѓански комуникации (ЦГК) го објави <a href="images/stories/i32mk.pdf" target="_blank">Извештајот од мониторингот на јавните набавки за периодот јануари-јуни 2019 година</a>, каде се констатирани следниве клучни наоди:</span></p>
<p><span style="font-size: small;"> </span></p>
<p><span style="font-size: small;">-Старите навики се посилни од новиот Закон за јавните набавки. ’Најниската ценаʻ и електронската аукција остануваат неприкосновени и во првите месеци од примената на Законот.</span></p>
<p><span style="font-size: small;"> </span></p>
<p><span style="font-size: small;">-Конкуренцијата во јавните набавки во првото полугодие од 2019 година е влошена во однос на претходните две години. Просечниот број понуди на мониторираниот примерок изнесува само 2,74, а во дури 35 % од мониторираните тендери е добиена само една понуда.</span></p>
<p><span style="font-size: small;"> </span></p>
<p><span style="font-size: small;">-Институциите најчесто не ја наведуваат проценетата вредност на тендерот во огласите за јавни набавки, што е во согласност со новините на Законот. Но, постојат многу  случаи во кои понудените цени се симптоматично блиску до проценетата вредност, која понудувачите инаку не можеле да ја видат во тендерската документација.</span></p>
<p><span style="font-size: small;"> </span></p>
<p><span style="font-size: small;">-Секој четврти тендер (25,8 %) е целосно или делумно поништен. Покрај вообичаените законски основи за поништување, додадена е и можноста тендерот да се поништи според инструкција од Бирото за јавни набавки, а по спроведена управна контрола.</span></p>
<p><span style="font-size: small;"> </span></p>
<p><span style="font-size: small;">-Во првото полугодие од 2019 година, преку нетранспарентната постапка со преговарање без објавување оглас, склучени се договори во вредност од 9,6 милиони евра, што е за 11 % помалку од истиот период лани. </span></p>
