<p><strong>И ВО КРИЗНАТА 2020 ГОДИНА, ОПШТИНИТЕ ПОТРОШИЛЕ НА ТЕНДЕРИ РЕЧИСИ ИСТО КОЛКУ И ВО ПРЕТХОДНАТА ГОДИНА </strong></p>
<p><strong><a href="https://javninabavki.opendata.mk/" target="_blank"><img src="images/stories/opstini2020.jpg" border="0" width="400" height="277" /></a><br /></strong></p>
<p>Денес, 22 јуни 2021 година, Центарот за граѓански комуникации (ЦГК) ја објави <a href="http://javninabavki.opendata.mk/">Базата на податоци за јавни набавки на општините во 2020 година</a> според која 80-те општини и Градот Скопје склучиле 3 454 договори за јавни набавки во вкупна вредност од околу 8 милијарди денари, односно 129 милиони евра, скоро исто колку и претходната 2019 година.</p>
<p>Пораст на вредноста на набавките има кај Градот Скопје и 20 општини, додека намалување е евидентирано кај 61 општина. Најголем вредносен скок во однос на претходната година има кај Градот Скопје, од 10,3 милиони евра, Општина Гостивар од 5 милиони евра и Аеродром од 2,7 милиони евра. Најголеми падови во вредноста на набавките има кај Општина Липково за 2,8 милиони евра, Тетово за 2,4 милиони евра и Штип и Прилеп по околу два милиони евра.</p>
