<p>Девет новинари од националните електронски и печатени медиуми од 26 до 28 март 2010, во Охрид, учествуваа на обука за истражуање и известување за јавните набавки. Обуката беше дизајнирана од страна на тимот на ЦГК, Сабина Факиќ и Герман Филков, и двајца надворешни екперти, Вања Михајлова и Дарко Јаневски, според наодите од мониторингот на јавните набавки на централно ниво кое во текот на 2009 го спроведе Центарот за граѓански комуникации.</p>
<p>Теми кои беа опфатени на обуката се следните: видови на постапки за  јавни набавки, принципите кои треба да се запазат во процесот на јавни  набавки, видовите на постапки предвидени со Законот за јавни набавки,  како и реализацијата на договорите за јавни набавки, каде да се бара  корупција во јавните набавки, формите на корупција во трошењето на  јавните пари и што покажуваат истражувањата на јавните набавки и др.</p>
<p style="text-align: center;">http://www.flickr.com/photos/45630648@N05/sets/72157623733570374/</p>
<p><br />Во  текот на обуката новинарите имаа шанса практично да работат на  користење на податоците од Електронскиот систем за јавни набавки во  функција на истражувањето и известувањето за јавните набавки и да научат  како да дојдете до потребните информации преку пребарување во  електронскиот систем за јавни набавки (ЕСЈН).<br /><br />Пред завршување на  тренингот, новинарите дискутираа и пополнија план за истражување за  корупциски теми во јавните набавки кои ќе ги истражуваат и кои ќе бидат  објавени во нивните матични медиуми, како и во антикорупцискиот месечник  МАК кој го издава Центарот за граѓански комуникации.<br /><br />Во текот на месец април, ваква обука ќе се спроведе и за десет новинари од локалните медиуми во Македонија.</p>