<p><strong>Работењето на државните претпријатија низ призмата на финансиските индикатори 2015-2019 година</strong><strong> </strong></p>
<p><a href="images/stories/fa2020.pdf" target="_blank"><img src="images/stories/fa2020.jpg" border="0" width="200" height="283" /></a></p>
<p>Денеска (15.01.2021) Центарот за граѓански комуникации (ЦГК) ја објави анализата <strong><a href="images/stories/fa2020.pdf" target="_blank">Финансиска анализа на работењето на државните претпријатија 2015-2019 година и базата на податоци</a> </strong>која овозможува преземање на завршните сметки на претпријатијата.</p>
<p>Дел од наодите од анализата се:</p>
<ul>
<li>30 најголеми претпријатија основани од државата и од локалната самоуправа, за периодот 2019 – 2015 година, остварените вкупни приходи ги зголемиле за само 2 %.</li>
<li>Просечната стапка на профитабилност за анализираните 5 години изнесува скромни 6 %, а за 2019 година профитабилноста покажува извесно подобрување (6,5 %). Средствата што ги поседуваат овие претпријатија со ваков профит би ги обновиле за 38 години, а вложениот и заработен капитал би го вратиле за 32 години. Во приватниот сектор времето на поврат на вложениот капитал се позиционира вообичаено на 10 години.</li>
<li>Наплатата на побарувањата на анализираните компании претставува слаба алка на работењето и изнесува 253 дена за 5-те години, односно 205 дена за 2019 година.</li>
<li>Обврските ги плаќаат во уште подолги рокови, за 484 дена просечно, односно 365 дена за 2019 година. Вообичаено во бизнисот, компаниите што плаќаат со олку долги рокови се избегнуваат или им се даваат значително повисоки цени од пазарните.</li>
<li>Вкупните долгови на анализираните претпријатија се малку повисоки од нивниот капитал и резерви, додека степенот на самофинансирање е во зоната на безбедност (88 % во просек за 5 години, односно 91 % за 2019 година).</li>
<li>Анализираните претпријатија успеваат да работат позитивно, покривајќи ги вкупните расходи во целост и остварувајќи вишок на приходи од 4 % (за 2019 година 3 %).</li>
<li>Анализираните претпријатија поседуваат доволно парични средства за покривање на краткорочните обврски. 
