
<p>Констатирани се значајни разлики во цените кои го доведуваат во прашање рационалното и домаќинско трошење на јавните пари.<br />Во набавката на преведувачките услуги од македонски на англиски јазик највисоката цена е за 167% повисока од најниската цена која за истата услуга ја плаќа друга државна институција.<br />Во однос на клима-уредите со јачина од 3,5 KW највисока цена е за 90% проценти повисока од најниската цена постигната во јавните набавки вклучени во индексот.<br />Во набавката на физичко обезбедување највисоката цена која се плаќа за 1 час физичко обезбедување е дури за 400% повисока од најниската евидентирана цена.<br />Највисоката цена за лаптоп-компјутери со процесор Intel Core i3 е за 98% повисока од најниската цена, додека компјутерите со процесор Intel Core i5 се купени по цени кои се за 101% повисоки од најниската цена.<br />Кај ГПС уредите за возила највисоката цена која е платена за нив е за 158% повисока од најниската цена евидентирана во индексот.<br />Дел од констатираните разлики во цените можат да се оправдаат со набавените количини или со применетите постапки за јавни набавки, но кај значаен дел констатираните ценовни разлики немаат економска оправданост.<br /><br />Разликите меѓу највисоката и најниската цена кои се движат од 90% до 400% укажуваат дека државните институции мораат порационално да ги трошат јавните пари преку подетално истражување на пазарот пред да ги објавуваат тендерите, меѓусебна размена на повеќе информации и избор на соодветни постапки за јавни набавки што ќе го овозможат тоа.<br /><br />Истражувањето можете да се преземе на овој линк.</p>
<p> </p>