
<p><br /><span style="font-size: small;">- Секој трет </span><span style="font-size: small;">договор за јавна набавка е склучен во постапка во која учествувала само една фирма. Со вакво отсуство на конкуренција, склучени се договори во вкупна вредност од 283 мили</span><span style="font-size: small;">они е</span><span style="font-size: small;">вра.</span></p>
<p> </p>
<div><br /><span style="font-size: small;">- Се намалува просечниот број на понуди во јавните набавки, кој во мониторираниот период падна на 2,8, наспроти 3, колку што изнесуваше во 2022 година. Отсуството на конкуренција е особено загрижува</span></div>
<p><span style="font-size: small;">чко во здравството.<br /></span><span style="font-size: small;">- Одлуките што се донесуваат при спроведувањето на јавните набавки не се соодветно и прецизно образложени што фрла сомнеж врз објективноста и законитоста на постапувањата. Ова главно се однесува на одлуките за отфрлање на доставените понуди и за поништување на тендерите.<br /></span><span style="font-size: small;">- Во значаен дел од постапките не се утврдуваат количините на она што се набавува, со што, се оневозможува фирмите да понудат пониски цени за поголеми количини на набавка. Ова овозможува манипулација и злоупотреби во фазата на реализацијата на договорите.<br /></span><span style="font-size: small;">- Во нетранспарентната постапка со преговарање</span></p>
<p><span style="font-size: small;"> без претходно објавување оглас, во првото полугодие од 2023 година склучени се договори во вкупна вредност од околу 11 милиони евра. Дури 91 % од овие договори се склучени во преговори со само една фирма. Најголема вредност на овој вид договори има АД Електрани. </span></p>
<p><span style="font-size: small;">- Истражувањето на цените на тендерите за третман на кучиња покажува многу ниска конкуренција од само 1,5 понуда по тендер. За некои услуги, како што е „еднодневен престој на куче во прифатилиште“ највисоката цена е 244 % повисока од просечната, а за друга услуга „заловување, транспорт до амбуланта и враќање“, највисоката цена е за 12,5 пати повисока од најниската цена.</span></p>
<p><span style="font-size: small;">Извештајот е изработен во рамките на проектот „Мониторинг на јавните набавки“, што го спроведува Центарот за граѓански комуникации, а е финансиски поддржан од Фондацијата Отворено општество – Македонија.</span></p>
<p><span style="font-size: small;">За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</span></p>