
<ul>
<li><span style="font-size: small;">Општините      и училиштата ги доделуваат на користење објектите за спорт без претходно      објавување јавни повици со прецизно утврдени услови, критериуми и цени.      Наместо тоа, објектите се доделуваат на користење врз основа на добиени      барања од спортски клубови, здруженија на граѓани и други заинтересирани      лица. Ова остава простор за волунтаристичко постапување и за неправилно и      несоодветно користење на објектите за спорт.</span></li>
<li><span style="font-size: small;">Општините      не располагаат со една третина од објектите за спорт бидејќи тие им се      дадени на трајно користење, но со претходно склучени долгорочни договори      со приватни фирми од страна на Јавното претпријатие за стопанисување со      објекти за спорт во сопственост на РСМ. </span></li>
<li><span style="font-size: small;">Објектите      за спорт во локалните средини, недоволно се користат за спортски      активности. Од 42-та објекти за спорт со кои      располагаат 8-те општини, само десет се доделени на користење на правни и      физички лица. Училиштата во овие општини, пак, имаат 124 објекти за спорт,      од кои за користење се издаваат само 46. Ова говори      за слабости во менаџирањето и оневозможување објектите за спорт да се      користат од што е можно поголем дел од локалното население и да генерираат      приходи кои потоа би се вложувале во нивното редовно одржување и      осовременување. </span></li>
<li><span style="font-size: small;">Своите      објекти за спорт општините главно ги доделуваат на користење на локалните      спортски клубови без надоместок. За разлика од општините, сите училишта      што ги издаваат своите спортски сали и објекти наплатуваат за таа услуга.      Цените за користење на училишните спортски сали се движат од 200 до 1.300      денари од час. </span></li>
</ul>
<p><span style="font-size: small;">Ова <a href="images/stories/mapiranje-sport.pdf" target="_blank">истражување</a> е изготвено во рамките на проектот „Заштита од корупција“  со финансиска помош од Амбасадата на Кралството Холандија во Скопје, имплементиран од Центарот за граѓански комуникации, во периодот од 1 ноември 2021 година до 31 октомври 2024 година. За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</span></p>