<p><strong>МИНИМАЛНО ПОДОБРУВАЊЕ НА АКТИВНАТА ТРАНСПАРЕНТНОСТ ВО 2020 ГОДИНА </strong><strong> </strong></p>
<p><a href="images/stories/ia2020mk.pdf" target="_blank"><img src="images/stories/picture2.png" border="0" width="400" height="348" style="border: 0px none; float: left;" /></a></p>
<p> </p>
<p> </p>
<p> </p>
<p> </p>
<p> </p>
<p> </p>
<p> </p>
<p> </p>
<p> </p>
<p> </p>
<p> </p>
<p> </p>
<p> </p>
<p><span style="font-size: small;">Денес, 19 јуни 2020 година, Центарот за граѓански комуникации го објави рангирањето на институциите според <a href="images/stories/ia2020mk.pdf" target="_blank">Индексот на активна транспарентност</a>, односно според проактивното објавување информации од јавен карактер изработен во март 2020 година, во кое се вклучени сите министерства, Владата и општините. Индексот ги покажува следниве клучни аспекти:</span></p>
<p><span style="font-size: small;"> </span></p>
<p><span style="font-size: small;">- Активната транспарентност на сите 98 вклучени институции (министерствата, Владата и општините) за 2020 година изнесува <strong>58,2 %</strong> (од максимално можни 100 %) и според градацијата на нивоата, спаѓа во ’просечна‘ активна транспарентност. Активната транспарентност во 2020 година е <strong>подобрена само за минимални 2,2 процентни поени</strong> во однос на лани, кога изнесуваше 56 %.</span></p>
<p><span style="font-size: small;"> </span></p>
<p><span style="font-size: small;">- Кај <strong>министерствата</strong>, по три години континуиран пораст, во 2020 година се забележува стагнација и дури и <strong>мало намалување</strong> на активната транспарентност. Таа годинава изнесува <strong>77,1 %</strong>, за разлика од ланските 77,6 %.</span></p>
<p><span style="font-size: small;"> </span></p>
<p><span style="font-size: small;">- Сепак, активната транспарентност на министерствата сè уште е значително подобра од онаа на <strong>општините,</strong> која изнесува <strong>54,5 %</strong> и по неколкугодишното намалување <strong>бележи пораст</strong> втора година по ред.</span></p>
<p><span style="font-size: small;"> </span></p>
<p><span style="font-size: small;">- За првпат во последните пет години откако се изработува овој индекс, едно <strong>министерство се наоѓа на врвот</strong> на табелата. Годинава на прво место со најголема активна транспарентност е Министерството за одбрана (97,9 %), следено дури од осум општини, меѓу кои прва е Велес (94,4 %)</span></p>
<p><span style="font-size: small;"> </span></p>
<p><span style="font-size: small;">- Во однос на <strong>регионите</strong>, нема промена од лани. На прво место е Источниот Регион (68,3 %), додека на последно останува Скопскиот Регион (44,4 %).</span></p>
<p><span style="font-size: small;"> </span></p>
<p><span style="font-size: small;">- И натаму <strong>најмалку информации</strong> и министерствата и општините објавуваат <strong>за финансиите</strong>, и тоа министерствата 42 %, а општините само 36% од информациите што треба да ги објавуваат.</span></p>
<p><span style="font-size: small;"> </span></p>
<p><span style="font-size: small;">- На <strong>барањата за слободен пристап</strong> до информациите од јавен карактер што им беа испратени на сите во ист ден и со исто прашање, <strong>општините</strong> одговорија во просек за <strong>24 дена</strong> (лани за 21 ден), а <strong>министерствата</strong> за <strong>26 дена</strong> (лани за 34 дена), иако максималниот законски рок е 20 дена. Во овој рок одговорија само 40 % од институциите, додека останатите <strong>60 % го прекршија законот</strong>.</span></p>
<p><span style="font-size: small;"> </span></p>
