
<p>Учесниците ги поддржаа напорите на Центарот за намалување на корупцијата во образованието, оценувајќи дека корупцијата во оваа област е на загрижувачко ниво и дека предложените мерки ќе придонесат за нејзино намалување и затоа треба да се се спроведат што поскоро.<br /><br />Предлог-мерки и експертско мислење изнесоа експертите Вања Михајлова, д-р Божин Доневски и Марјан Забрчанец, претставниците од Универзитетот „Св. Кирил и Методиј“, ректорот д-р Ѓорѓи Мартиновски, проректорите д-р Зоран Велковски, д-р Виолета Арнаудова и д-р Љубица Шутуркова. На работилницата учествуваа и претставничката од Државна комисија за спречување на корупцијата, Софка Пејовска Дојчиновска, претседателот на Сојузот на студенти на универзитетот „Св. Кирил и Методиј“, Самоил Малчевски, претставниците на ЗЕЛС, Исмаил Лума и Весна Арсовска Динковска и членот на Евалуационата комисија при Универзитетот „Св. Кирил и Методиј“, д-р Констандина Корнети-Пекевска, Софка Коцева од Бирото за развој на образованието и претставниците од Младински образовен форум, Александар Стојановски и Кирил Спировски.<br /><br />Инаку, образованието се наметна како една од најранливите сфери за корупција во Македонија, според истражувањата на корупцијата што Центарот ги спроведе во периодот 2005-2006 година, а разултатите од истражувањето на корупцијата во образованието се објавени во Истражувачкиот извештај за корупција во образованието.<br /><br />ЦГК наскоро ќе ги достави мерките за стеснување на простор за корупција во образованието до медиумите и до сите надлежни институции.</p>
<p> </p>